CELEX: 52018PC0357
Language: hu
Date: 2018-05-24
Title: Javaslat A TANÁCS HATÁROZATA az EGT-megállapodás statisztika terén folytatott együttműködés megszervezésére vonatkozó különös szabályokról szóló 30. jegyzőkönyvének módosításával kapcsolatban az EGT Vegyes Bizottságban az Európai Unió nevében elfogadandó álláspontról

EURÓPAI BIZOTTSÁG
            Brüsszel, 2018.5.24.
            COM(2018) 357 final
            2018/0185(NLE)
            Javaslat
            A TANÁCS HATÁROZATA
            az EGT-megállapodás statisztika terén folytatott együttműködés megszervezésére vonatkozó különös szabályokról szóló 30. jegyzőkönyvének módosításával kapcsolatban az EGT Vegyes Bizottságban az Európai Unió nevében elfogadandó álláspontról 
            (EGT-vonatkozású szöveg)
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               Az EGT Vegyes Bizottság (javasolt tanácsi határozathoz csatolt) határozattervezete arra irányul, hogy biztosítsa az EGT-tag EFTA-államokkal (Norvégia, Izland és Liechtenstein) zajló folyamatos együttműködést a 2013–2017 közötti időszakra vonatkozó európai statisztikai program tekintetében, amelyet az (EU) 2017/1951 rendelet
                  1
                2020-ig meghosszabbított.
            
            
               Az EGT Vegyes Bizottság mellékelt határozattervezete tehát az EGT-megállapodás (
               
                  statisztika terén folytatott együttműködés megszervezésére vonatkozó különös szabályokról szóló
               
               ) 30. jegyzőkönyvének módosítását javasolja. 
            
            
               Az EGT-tag EFTA-államoknak pénzügyi hozzájárulást kell nyújtaniuk az uniós költségvetéshez a programban való részvételük miatt. Az EGT Vegyes Bizottság határozattervezete tekintetében az Unió álláspontját ennélfogva a Tanács alakítja ki.
            
            
               •Összhang a szakpolitikai területen már meglévő rendelkezésekkel
            
            
               
                  A csatolt vegyes bizottsági határozattervezet már meglévő uniós szakpolitikát terjeszt ki az EGT-tag EFTA-államokra (Norvégiára, Izlandra és Liechtensteinre).
               
            
            
               •Összhang az Unió egyéb szakpolitikáival
            
            
               Az uniós vívmányoknak – azok EGT-megállapodásba történő belefoglalásával – az EGT-tag EFTA-államokra történő kiterjesztése az EGT-megállapodás azon céljaival és elveivel összhangban történik, hogy közös szabályokon és egyenlő versenyfeltételeken alapuló dinamikus és homogén Európai Gazdasági Térség jöjjön létre. 
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               Az EGT-megállapodásba belefoglalandó jogszabályok az Európai Unió működéséről szóló szerződés 338. cikkének (1) bekezdésén alapulnak.
            
            
               Az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet
                  2
                1. cikkének (3) bekezdése úgy rendelkezik, hogy a Tanács a Bizottság javaslata alapján kialakítja az ilyen határozatokról az Unió által képviselendő álláspontját. 
            
            
               A Bizottság az Európai Külügyi Szolgálattal (a továbbiakban: EKSZ) együttműködve benyújtja az EGT Vegyes Bizottság határozattervezeteit a Tanácsnak az Unió álláspontjaként történő elfogadásra. A Bizottság reményei szerint mihamarabb elő tudja terjeszteni a határozattervezetet az EGT Vegyes Bizottságban.
            
            
               •Szubszidiaritás (nem kizárólagos hatáskör esetén) 
            
            
               A javaslat megfelel a szubszidiaritás elvének a következők miatt: 
            
            
               E javaslat célját, nevezetesen a belső piac homogenitásának biztosítását a tagállamok nem tudják kielégítően megvalósítani, és ezért e cél a hatások miatt uniós szinten jobban megvalósítható. 
            
            
               
                  Az uniós vívmányok EGT-megállapodásba történő belefoglalásának eljárása az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendelettel összhangban zajlik, ami megerősíti a választott megközelítést.
               
            
         
         
            
               •Arányosság
            
            
               Az arányosság elvének megfelelően ez a javaslat nem lépi túl az e cél eléréséhez szükséges mértéket.
            
            
               •A jogi aktus típusának megválasztása
            
            
               
                  Az EGT-megállapodás 98. cikkének megfelelően a választott jogi aktus az EGT Vegyes Bizottság határozata. Az EGT Vegyes Bizottság biztosítja az EGT-megállapodás hatékony végrehajtását és érvényesülését. Ennek érdekében határozatokat kell hoznia az EGT-megállapodásban meghatározott esetekben. 
               
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •Nem alkalmazandó
            
            
               4.KÖLTSÉGVETÉSI VONZATOK
            
            
               
                  Az európai statisztikai programban való részvétel érdekében az EGT-tag EFTA-államoknak pénzügyi hozzájárulást kell nyújtaniuk az Európai Unió költségvetéséhez. A pontos összeget a tanácsi határozat elfogadását követően határozzák meg.
               
            
            
               5.EGYÉB ELEMEK
            
            
               •
                     Nem alkalmazandó 
            
            
               2018/0185 (NLE)
            
            
               Javaslat
            
            
               A TANÁCS HATÁROZATA
            
            
               az EGT-megállapodás statisztika terén folytatott együttműködés megszervezésére vonatkozó különös szabályokról szóló 30. jegyzőkönyvének módosításával kapcsolatban az EGT Vegyes Bizottságban az Európai Unió nevében elfogadandó álláspontról 
            
            
               (EGT-vonatkozású szöveg)
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 338. cikke (1) bekezdésére, összefüggésben 218. cikke (9) bekezdésével,
            
            
               tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre
                  3
                és különösen annak 1. cikke (3) bekezdésére,
            
            
               tekintettel az Európai Bizottság javaslatára,
            
            
               mivel:
            
         
         
            
               (1)Az Európai Gazdasági Térségről szóló megállapodás
                  4
                (a továbbiakban: az EGT-megállapodás) 1994. január 1-jén hatályba lépett.
            
            
               (2)Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás (
               
                  statisztika terén folytatott együttműködés megszervezésére vonatkozó különös szabályokról szóló
               
               ) 30. jegyzőkönyvének módosításáról.
            
            
               (3)Az EGT-tag EFTA-államokkal (Norvégia, Izland és Liechtenstein) zajló folyamatos együttműködés biztosítása érdekében az (EU) 2017/1951 európai parlamenti és tanácsi rendeletet
                  5
                fel kell venni az EGT-megállapodás (
               
                  statisztika terén folytatott együttműködés megszervezésére vonatkozó különös szabályokról szóló
               
               ) 30. jegyzőkönyvébe.
            
            
               (4)Az EGT-megállapodás (
               
                  statisztika terén folytatott együttműködés megszervezésére vonatkozó különös szabályokról szóló
               
               ) 30. jegyzőkönyvét ezért ennek megfelelően módosítani kell. 
            
            
               (5)Az Unió által az EGT Vegyes Bizottságban képviselendő álláspontnak a csatolt határozattervezeteken kell alapulnia,
            
            
               ELFOGADTA EZT A HATÁROZATOT: 
            
            
               1. cikk
            
            
               Az EGT-megállapodás (
               
                  statisztika terén folytatott együttműködés megszervezésére vonatkozó különös szabályokról szóló
               
               ) 30. jegyzőkönyvének tervezett módosításával kapcsolatban az Európai Unió nevében az EGT Vegyes Bizottságban elfogadandó álláspont az e határozathoz mellékelt EGT vegyes bizottsági határozattervezeten alapul.
            
            
               2. cikk
            
            
               Ez a határozat az elfogadásának napján lép hatályba.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        Az Európai Parlament és a Tanács (EU) 2017/1951 rendelete (2017. október 25.) az európai statisztikai programról (2013–2017) szóló 99/2013/EU rendeletnek a program 2020-ig való meghosszabbítása tekintetében történő módosításáról.
               
               
                  
                     (2)
                  
                        HL L 305., 1994.11.30., 6. o.
               
               
                  
                     (3)
                  
                        HL L 305., 1994.11.30., 6. o.
               
               
                  
                     (4)
                  
                        HL L 1., 1994.1.3., 3. o. 
               
               
                  
                     (5)
                  
                        Az Európai Parlament és a Tanács (EU) 2017/1951 rendelete (2017. október 25.) az európai statisztikai programról (2013–2017) szóló 99/2013/EU rendeletnek a program 2020-ig való meghosszabbítása tekintetében történő módosításáról.
               
            
      
    ---documentbreak--- 
      
         
               EURÓPAI BIZOTTSÁG
            Brüsszel,2018.5.24.
            COM(2018) 357 final
            MELLÉKLET
            a következőhöz:
            JavaslatA Tanács határozata
            az EGT-megállapodás statisztika terén folytatott együttműködés megszervezésére vonatkozó különös szabályokról szóló 30. jegyzőkönyvének módosításával kapcsolatban az EGT Vegyes Bizottságban az Európai Unió nevében elfogadandó álláspontról 
            
               
         
         
            
               MELLÉKLET
                  AZ EGT VEGYES BIZOTTSÁG
                  HATÁROZATA
               […]
               az EGT-megállapodás statisztika terén folytatott együttműködés megszervezésére vonatkozó különös szabályokról szóló 30. jegyzőkönyvének módosításáról
            
            
               AZ EGT VEGYES BIZOTTSÁG,
            
            
               tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
            
            
               mivel:
            
            
               (1)A 2018-től 2020-ig tartó EGT statisztikai programjának a legutóbb az európai statisztikai programról (2013–2017) szóló 99/2013/EU rendeletnek a program 2020-ig való meghosszabbítása tekintetében történő módosításáról szóló, 2017. október 25-i (EU) 2017/1951 európai parlamenti és tanácsi rendelet
                  1
                által módosított 99/2013/EU európai parlamenti és tanácsi rendeleten
                  2
                kell alapulnia, és magában kell foglalnia azokat a programelemeket, amelyek szükségesek az Európai Gazdasági Térség valamennyi vonatkozó gazdasági, szociális és környezeti aspektusának leírásához és nyomon követéséhez.
            
            
               (2)Az európai statisztikai programról (2013–2017) szóló 99/2013/EU rendeletnek a program 2020-ig való meghosszabbítása tekintetében történő módosításáról szóló, 2017. október 25-i (EU) 2017/1951 európai parlamenti és tanácsi rendeletet fel kell venni a 30. jegyzőkönyvbe az együttműködés 2020-ig való meghosszabbításának biztosítása érdekében.
            
            
               (3)Az EGT-megállapodás 30. jegyzőkönyvét ezért módosítani kell annak érdekében, hogy e kiterjesztett együttműködés 2018. január 1-jei kezdettel lehetővé váljon.
            
            
               ELFOGADTA EZT A HATÁROZATOT:
            
            
               1. cikk
            
            
               Az EGT-megállapodás 30. jegyzőkönyve a következőképpen módosul:
            
            
               1.Az 5. cikk címében a „2017” helyébe a „2020” szöveg lép. 
            
            
               2.A 5. cikk (1) bekezdése a következő francia bekezdéssel egészül ki:
            
            
               „-32017 R 1951: Az Európai Parlament és a Tanács 2017. október 25-i (EU) 2017/1951 rendelete (HL L 284., 2017.10.31., 1. o.).”
            
            
               3.Az 5. cikk (2) bekezdésében a „2013–2017” és „2017. december 31.” szöveg helyébe a „2013–2020” és „2020. december 31.” szöveg lép.
            
            
               4.Az 5. cikk (3) bekezdésében a „2013-tól 2017-ig” szöveg helyébe a „2013-tól 2020-ig” szöveg lép.
            
            
               5.Az 5. cikk (4) bekezdésének helyébe a következő szöveg lép: 
            
            
               „Az EFTA-államok hozzájárulása a megállapodás 82. cikke (1) bekezdésének a) pontja és annak pénzügyi szabályzata szerint az Európai Unió költségvetésében a 29 02 05 (A 2013–2017 közötti európai statisztikai program) és a 29 01 04 05 (Statisztikai információs politika – Igazgatási kiadások) költségvetési soron 2013-ra vonatkozóan szereplő összegek 75 %-a, valamint az Európai Unió költségvetésében a 29 02 01 (Minőségi statisztikai adatok biztosítása, az európai statisztikai adat-előállítás új módszereinek végrehajtása és a partnerség erősítése az európai statisztikai rendszeren belül) és a 29 01 04 01 (Európai statisztikai program – Támogatási kiadások) költségvetési soron a 2014-től 2020-ig tartó időszakra vonatkozóan szereplő összegek 75 %-a.”
            
            
               2. cikk
            
            
               Ez a határozat […]-án/-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették*. 
            
         
         
            
               
                  3Ezt a határozatot 2018. január 1-jétől kell alkalmazni.
            
            
               3. cikk
            
            
               Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
            
            
               Kelt Brüsszelben, […]-án/-én.
            
            
               
                     az EGT Vegyes Bizottság részéről
               
               
                     az elnök
                     az EGT Vegyes Bizottság
                     titkárai
                  
            
         
         
            
                  
                     (1)
                  
                        HL L 284., 2017.10.31., 1. o.
               
               
                  
                     (2)
                  
                        HL L 39., 2013.2.9., 12. o.
               
               
                  
                     (3)
                  *
                        [Alkotmányos követelmények fennállását nem jelezték.] [Alkotmányos követelmények fennállását jelezték.]